ປ. Chavez ກຳລັງຕໍ່ສູ້ ເພື່ອໃຫ້ມີຊີວິດ ຢູ່ລອດ ຈາກມະເຮັງ (ສະໄລດ໌)
ຮອງປະທານາທິບໍດີ ເວເນຊູເອລາ ກ່າວວ່າ ປ. Chavez ກຳລັງດີ້ນຮົນຕໍ່ສູ້ ເພື່ອເອົາຊີວິດລອດ ຈາກໂຣກມະເຮັງ.
ຮອງປະທານາທິບໍດີເວເນຊູເອລາກ່າວວ່າ ປະທານາທິບໍດີ Hugo Chavez ກຳລັງດີ້ນຮົນຕໍ່ສູ້ເພື່ອເອົາຊີວິດລອດ ໃນຂະນະທີ່ທ່ານ ສືບຕໍ່ຮັບການປິ່ນປົວພະຍາບານມະເຮັງຢູ່ນັ້ນ ຮອງປະທານາທິບໍດີ Nicolas Maduro ໄດ້ປະກົດຕົວທາງໂທລະ ພາບ ໃນວັນພະຫັດວານນີ້ ເພື່ອແຈ້ງຂ່າວຫຼ້າສຸດ ໃຫ້ປະເທດຊາດ ຊາບ ກ່ຽວກັບອາການຂອງທ່ານ Chavez ປະທານາທິບໍດີ Chavez ໄດ້ເຂົ້າຮັບການປິ່ນປົວທີ່ໂຮງໝໍໃນນະ ຄອນຫລວງ Caracas ເມື່ອສິບມື້ກ່ອນຫຼັງຈາກໄດ້ໃຊ້ເວລາສອງ ເດືອນ ຢູ່ທີ່ປະເທດຄິວບາ ທ່ານບໍ່ສາມາດເຂົ້າຮ່ວມ ພິທີສາບານ ຕົວເຂົ້າຮັບຕຳແໜ່ງຂອງທ່ານເປັນສະໄໝທີ 4 ໃນເດືອນມັງກອນ ຜ່ານມາ ຍ້ອນສຸຂະພາບບໍ່ແຂງແຮງດີ ຮູບທີ່ຍິ້ມຫົວຂອງທ່ານ Chavez ຊຶ່ງນອນຢູ່ເທິງຕຽງໂຮງໝໍ ພ້ອມ ກັບລູກສາວສອງຄົນທີ່ຢືນຢູ່ຄຽງຂ້າງທ່ານໄດ້ຖືກນຳອອກເຜີຍແຜ່ ເມືອສອງອາທິດກ່ອນ ນີ້ແມ່ນຮູບ ພຽງໃບດຽວເທົ່ານັ້ນ ຂອງທ່ານ Chavez ທີ່ໄດ້ແຈກຢາຍ ໃຫ້ມະຫາຊົນເບິ່ງ ນັບແຕ່ເດືອນທັນວາ ເປັນຕົ້ນມາ ລັດຖະບານເວເນຊູເອລາບໍ່ໄດ້ໃຫ້ຂ່າວຄາວຫຍັງຫລາຍກ່ຽວກັບປ່ວຍຂອງທ່ານ Chavez ຫຼື ອາການຂອງທ່ານ ນອກເໜືອໄປຈາກແຈ້ງວ່າ ທ່ານເປັນມະເຮັງໃສ່ກະດູກງ່າມຂາ